**Ante Perković** (Zadar, 8. lipnja 1973. – Zagreb, 5. ožujka 2017.), hrvatski muzički kritičar, muzičar, novinar i publicist.

Biografija
----------

Rodio se 8. lipnja 1973. u Zadru, gdje je završio osnovnu školu i gimnaziju. Prve tekstove objavio je u *Spužvi*, gimnazijskom časopisu iznova pokrenutom 1989. Novinarsku karijeru započeo je početkom 1990-ih u jednom lokalnom tjedniku. God. 1991. upisao je studij novinarstva na Fakultetu političkih nauka u Zagrebu, gdje je 1994. s kolegama pokrenuo studentski magazin *Puls*. Uređujući *Puls* kao glavni urednik, pisao je i promovirao u njem mnoge nove i mlade bendove od koji su neki, poput *Jinxa* i *Svadbasa*, postali uskoro zvijezde. Nakon što je 1996. diplomirao, vratio se u Zadar i zaposlio na Radiju 057 na kojem je tokom druge polovice 1990-ih uređivao i vodio *Flashback*. Istovremeno je pisao muzičke kritike i tekstove za časopise *Homo volans* i *Nomad*, povremeno i za dnevnik *Jutarnji list*, a 2001. vodio je na internetskom portalu monitor.hr online dnevnik *365 dana*.

Muzičku karijeru započeo je 2002. u grupi *Djeca*, izdavši s njome kao vokal i gitarist albume *Djeca* (2002) i *Stvari* (2004). Svoj prvi samostalni album, *Svi me vole dok me ne upoznaju*, izdao je 2007. a drugi album, *Duplo dno: Najveći hitovi*, objavio je na vinilu 2009. Posljednji album, *Prije nego osnujem orkestar*, izdao je online 2012.

Uz novinarsku i muzičku karijeru, Perković je aktivno surađivao s Borutom Šeparovićem na predstavama *Montažstroja*, među ostalim i u *A gdje je revolucija, stoko?!* (2015), o novom valu i autorskim pravima. S grupom glumaca, muzičara, radijskih autora i ton-majstora predvođenih autoricom i dramaturginjom Pavlicom Bajsić Brazzodurro sudjelovao je u izvedbama *Hoerspiel: mala igra za slušanje i gledanje* (2013), predstave o nastajanju radijske drame.

Na Trećem pogramu Hrvatskog radija radio je na radijskim dokumentarcima i audioradovima te predavao novinarstvo u edukacijskom programu udruge Kurziv.

Kao rock-kritičar, 1997. napisao je *Dugi vikend u zemlji čudesa*, autoriziranu biografiju *Pips, Chips & Videoclipsa*, a 2013. izdao je knjigu *Rundek, između* u kojoj je obradio pjesme Darka Rundeka. U knjizi *Sedma republika : pop kultura u YU raspadu* (2011) izložio je kratku historiografiju jugoslavenske pop kulture, obradivši kulturni prostor, kulturnu suradnju i kulturnu stečevinu (post)jugoslavenskih republika.

Umro je 5. ožujka 2017. u Zagrebu, a pokopan 10. ožujka 2017. u Zadru.

Djela
-----

### Diskografija

* s grupom *Djeca*
	+ *Djeca* (2002)
	+ *Stvari* (2004)
* samostalno
	+ *Svi me vole dok me ne upoznaju* (2007)
	+ *Duplo dno: Najveći hitovi* (2009)
	+ *Prije nego osnujem orkestar* (2012)

### Publicistika

* *Dugi vikend u zemlji čudesa : autorizirana biografija Pips, Chips & Videoclips*, Zagreb 1997.
* *365*, Zagreb 2001.
* *Hrvatski Hip hop : rokane rime* (s Krunoslavom Jajetićem), Koprivnica 2001.
* *Slijepi putnik*, Zagreb 2001.
* *Volite li Zadar?*, Zagreb 2006.
* *Sedma republika : pop kultura u YU raspadu*, Zagreb, Beograd, 2011.
* *Ajme & Majko : Art & Music festival 1993.-2013.* (urednik), Pula 2013.
* *Rundek, između : knjiga o pjesmama*, Zagreb 2013.
* *Rundek, između : knjiga o pesmama*, Beograd 2016.

Izvori
------

1. 1 2 3 4 5  Artuković, Marko (28. studenoga 2007.). „Između pisanja o seksu i seksa". *Popboks*. Arhivirano iz originala na datum 2017-03-06. Pristupljeno 7. ožujka 2017.
2. 1 2  Perković, Ante. „Ante Perković". *Monitor*. Pristupljeno 7. ožujka 2017.
3. 1 2  „Umro je svestrani Ante Perković". *Express*. 5. ožujka 2017. Pristupljeno 7. ožujka 2017.
4. 1 2  „Umro je Ante Perković, negdašnji suradnik Radija 057". *057info*. 5. ožujka 2017. Pristupljeno 7. ožujka 2017.
5. 1 2 3 4 5  Kekez, Siniša (6. ožujka 2017). „Otišao je Ante Perković, rock-kritičar koji je postao glazbenik". *Slobodna Dalmacija*. Pristupljeno 7. ožujka 2017.
6. ↑  „Umro je Ante Perković". *Ravno do dna*. 5. ožujka 2017. Pristupljeno 7. ožujka 2017.
7. ↑  Jagatić, Dubravko (13. siječnja 2015). „Ante Perković: Stvaranjem protiv biznisa". *Novosti*. Pristupljeno 7. ožujka 2017.
8. ↑  Dragaš, Aleksandar (6. ožujka 2017.). „ANTE PERKOVIĆ Dječak koji je ostvario svoj san snimivši gramofonsku ploču". *Jutarnji list*. Pristupljeno 7. ožujka 2017.
9. ↑  „Sahrana će se održati u petak na Gradskom groblju". *Slobodna Dalmacija*. 6. ožujka 2017. Pristupljeno 7. ožujka 2017.

Eksterni linkovi
----------------

* *365 dana*, Perkovićeva kolumna na monitor.hr
* Ante Perković na Bandcampu
* Bez cenzure 5: Ante Perković na YouTube

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 232338670
* LCCN: no2012019497
* ISNI: 0000 0001 3323 4370
* GND: 1116302373
* SUDOC: 167920774
* MusicBrainz: ae40bcac-29cb-40cf-8156-a6023cac08af
* NKC: js20181017943

 |